LISTA

PRIVIND SOCIETĂȚILE PENTRU A CĂROR CONSTITUIRE ŞI/SAU MODIFICARE A ACTELOR CONSTITUTIVE, LEGEA PREVEDE AVIZE/AUTORIZAȚII PREALABILE

Aceasta listă reprezintă un ghid orientativ pentru operatorii economici și constituie interpretarea asupra încadrării activităților în clasa CAEN, fără a antrena răspunderea Oficiului Național al Registrului Comerțului.

I. INSTITUȚIILE DE CREDIT

• O.U.G. nr. 99/2006 privind instituțiile de credit și adecvarea capitalului aprobată prin Legea nr. 227/2007, cu modificările și completările ulterioare:

"Art. 3 - Instituțiile de credit, persoane juridice române, se pot constitui și funcționa, cu respectarea dispozițiilor generale aplicabile instituțiilor de credit și a cerințelor specifice prevăzute în partea a– Il -a a prezentei ordonanțe de urgența, în una din următoarele categorii:

1. bănci;
2. organizații cooperatiste de credit
3. bănci de economisire și creditare în domeniul locativ;
4. bănci de credit ipotecar;

"**Art. 4**

**(1)** Banca Națională a României este autoritatea competentă cu privire la reglementarea, autorizarea și supravegherea prudențială a instituțiilor de credit prevăzute la art. 4 alin. (1) pct. 1 lit. (a) din Regulamentul (UE) nr. [575/2013](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp1117660%5C12036086.htm), cu modificările ulterioare, potrivit prevederilor prezentei ordonanțe de urgență și ale Regulamentului (UE) nr. [575/2013](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp1117660%5C12036086.htm), cu modificările ulterioare

**(11)**Potrivit art. 1973-19713, Banca Naţională a României este autoritatea competentă cu privire la aprobarea şi supravegherea societăţilor financiare holding şi a societăţilor financiare holding mixte, care sunt responsabile de îndeplinirea, pe bază consolidată, a cerinţelor prudenţiale prevăzute de prezenta ordonanţă de urgenţă, de Regulamentul (UE) nr. 575/2013, cu modificările ulterioare, precum şi de reglementările emise în aplicarea acestora, fără a face obiectul unor cerinţe prudenţiale la nivel individual."

"Art. 10 - (l) in vederea desfășurării activității în România, fiecare instituție de credit trebuie să dispună de o autorizație potrivit prezentei ordonanță de urgență."

"Art. 32 - (1) Instituțiile de credit, persoane juridice române, se pot constitui și pot funcționa numai pe baza autorizației emise de Banca Națională a României."

"Art. 69 - (1) Cerințele de autorizare și cele privind desfășurarea activității [...] se aplică în mod corespunzător sucursalelor instituțiilor de credit din state terțe, [...]."

"Art. 150 - (2) [...], modificările pentru care este necesară obținerea aprobării prealabile a Băncii Naționale a României, respectiv, cele pentru care notificarea ulterioara este suficienta se stabilesc prin reglementările emise in baza prezentei ordonanțe de urgență, înregistrarea in registrul comerțului a mențiunilor corespunzătoare modificărilor supuse aprobării prealabile, se realizează numai după obținerea acestei aprobări."

"Art. 286 - (1) Dispozițiile cu caracter general aplicabile instituțiilor de credit [...] se aplica în totalitate băncilor."

"Art. 294 - Băncile de economisire și creditare în domeniul locativ sunt supuse condițiilor de autorizare aplicabile instituțiilor de credit și condițiilor specifice stabilite prin reglementari de Banca Naționala a României [...]"

"Art. 320 - Dispozițiile cu caracter general aplicabile instituțiilor de credit potrivit prezentei ordonanțe de urgență se aplică în mod corespunzător băncilor de credit ipotecar."

"Art. 338 - (1) Autorizarea cooperativelor de credit, se realizează în condițiile aplicabile instituțiilor de credit,[...].n

"Art. 345 - (1) Casele centrale se autorizează, in mod colectiv, împreuna cu toate cooperativele de credit din rețea propuse a se constitui, [...]."

II. ASIGURATORII/REASIGURATORII Şl BROKERII DE ASIGURARE ŞI REASIGURARE

• Legea nr. 237/2015 privind autorizarea și supravegherea activității de asigurare și reasigurare, cu modificările și completările ulterioare:

“Art. 20 alin. (1) - A.S.F. autorizează societățile să desfășoare activități de asigurare și/sau reasigurare ori să își extindă activitatea la alte clase de asigurări, neacoperite de autorizația de funcționare inițială.”

„Art. 8: Prevederi generale

(3) - A.S.F. adoptă măsuri preventive și corective, de natură administrativă sau financiară, sau alte măsuri prevăzute de prevederile legale aplicate societăților și conducerii acestora, în vederea asigurării respectării de către acestea a prevederilor legale, atât din România, cât și din statele membre în care activează.

(8) - A.S.F. aprobă persoanele care fac parte din conducerea societăților și acționarii semnificativi sau retrage aprobările acordate.

(9) - A.S.F. aprobă transferul de portofoliu, aprobă divizarea sau fuziunea societăților și publică decizia de aprobare conform regimului publicării stabilit prin reglementări proprii.

(10) - A.S.F. aprobă, la cererea societăților, limitarea, suspendarea sau încetarea activității, după verificarea situației financiare a acestora, și publică deciziile respective, conform regimului de publicare stabilit prin reglementări proprii.

(11) - A.S.F. aplică măsurile prevăzute de legislația națională privind redresarea financiară, reorganizarea și falimentul societăților definite în prezenta lege, filialelor societăților din statele terțe și sucursalelor asigurătorilor din statele terțe, cu sediul în România.

(14) - A.S.F. stabilește și actualizează prin reglementări proprii termenele, condițiile de plată și nivelul taxelor de autorizare, de funcționare, de aprobare a modificării condițiilor de autorizare, de transfer de portofoliu, de fuziune, de divizare, de extindere a autorizației la alte clase de asigurare sau la alte riscuri, de eliberare a duplicatului autorizației, de practicare a clasei 10 din anexa nr. 1 secțiunea A, de aprobare a modelului intern integral sau parțial, de aprobare a utilizării parametrilor specifici, de furnizare de informații și puncte de vedere către terți, cu excepția contractanților, păgubiților și a instituțiilor sau autorităților publice, precum și al altor taxe legale.”

"Art. 163-[...]

(1) Constituie contravenție următoarele fapte:

b) nerespectarea de către societăți a prevederilor referitoare la desfășurarea activității prevăzute la art. 25 alin. (3)-(5) și (7), art. 26 alin. (1)-(5), art. 28-33, art. 36, 49, 50 și art. 51 alin. (1), precum și de către sucursalele asigurătorilor din state terțe stabilite pe teritoriul României a prevederilor art. 121, art. 124 alin. (2) și (3), art. 127 alin. (3), art. 128 alin. (1) și art. 130 teza I;

i)efectuarea de către societăți sau de către persoanele care fac parte din conducerea acestora a oricăror modificări ale documentelor și/sau ale condițiilor pe baza cărora s-a acordat autorizația de funcționare, fără avizul A.S.F.; "

• Legea nr. 236/2018 privind distribuţia de asigurări, cu modificările și completările ulterioare:

"**Art. 8**

**(1)** Pentru a putea desfăşura activitate de distribuţie, intermediarii principali şi secundari se înregistrează la A.S.F. în registrele menţionate la art. 4 alin. (6).

**(2)** Înregistrarea prevăzută la alin. (1) se realizează:

**a)** ca urmare a acordării autorizaţiei sau avizului de funcţionare de către A.S.F., în cazul intermediarilor principali;

**b)** de către asigurătorii sau intermediarii principali sub răspunderea cărora acţionează, în cazul intermediarilor secundari.”

• Norma nr. 22/2021 privind distribuţia de asigurări:

" **Art. 15: Cerinţe de înregistrare în calitate de agent sau asistent, persoană juridică**

**(1)** În aplicarea prevederilor art. 8 şi 9 din Legea nr. 236/2018, în vederea înregistrării ca agent sau asistent, persoana juridică îndeplineşte şi următoarele condiţii:

**a)** este persoană juridică română şi adaugă la denumire, în toate documentele emise în legătură cu activitatea de distribuţie, inclusiv în corespondenţa cu terţii, sintagma agent de asigurare sau, după caz, sintagma asistent în brokeraj;

**b)** are în obiectul de activitate activitatea de distribuţie;

**c)** deţine o asigurare de răspundere civilă profesională în vigoare sau o garanţie, conform prevederilor art. 11 alin. (1)-(3) din Legea nr. 236/2018;

**d)** nu a fost declarată în faliment şi nu a făcut obiectul unei proceduri de reorganizare judiciară şi/sau de faliment la data solicitării înregistrării;

**e)** angajaţii agentului sau asistentului implicaţi în activitatea de distribuţie respectă prevederile art. 14 alin. (1) lit. a), c) şi f);

**f)** în incinta sediului social sau principal şi/sau a sediilor secundare dispune de un spaţiu adecvat destinat desfăşurării activităţii de distribuţie, în care asigură cel puţin un sistem informatic care permite administrarea contractelor de asigurare, în condiţii optime.

**(2)** Persoana sau persoanele din conducerea executivă definită la art. 2 alin. (1) pct. 9 lit. c) îndeplineşte/îndeplinesc condiţiile prevăzute la art. 14 alin. (1) lit. a), c), e) şi f).

III. SOCIETĂȚILE PE PIAȚA DE CAPITAL

• Legea nr. 126/2018 privind piețele de instrumente financiare, cu modificările și completările ulterioare:

"Art. 3 - (1) pct. 60 - Piață reglementată - sistem multilateral, operat și/sau administrat de un operator de piață, care asigură sau facilitează reunirea, în cadrul sistemului și în conformitate cu regulile cu caracter nediscreționar ale pieței reglementate, a unor interese multiple de vânzare și cumpărare de instrumente financiare ale unor terțe părți, într-un mod care conduce la încheierea de contracte cu instrumente financiare admise la tranzacționare pe baza normelor și/sau a sistemelor sale și care este autorizat și funcționează în mod regulat și în conformitate cu titlul III".

"Art. 3 - (1) pct. 72 - Societate dintr-o țară terță - societate care ar fi o instituție de credit ce oferă servicii de investiții sau desfășoară activități de investiții ori o firmă de investiții, dacă sediul său principal sau sediul său social s-ar afla pe teritoriul Uniunii Europene".

"Art. 3 - (1) pct. 74 – S.S.I.F. - firmă de investiții, persoană juridică română, constituită sub forma unei societăți pe acțiuni, emitentă de acțiuni nominative, potrivit Legii nr. [31/1990](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp2163500%5C00078665.htm), republicată, cu modificările și completările ulterioare, autorizată de A.S.F.;”

"Art. 10 - (5) Prestarea de către S.S.I.F. a serviciilor auxiliare prevăzute la pct. 2-7 ale secțiunii B din anexa nr. 1 se face numai în baza și în limita autorizației acordate de A.S.F "

"Art. 48 - (1) Orice entitate care solicită autorizarea ca S.S.I.F. respectă, în momentul eliberării autorizației respective, obligațiile care îi revin potrivit prevederilor art. 44-52 din Legea nr. 297/2004 privind piața de capital, cu modificările și completările ulterioare."

"Art. 122 - (1) O societate dintr-o țară terță care intenționează să furnizeze servicii de investiții sau să desfășoare activități de investiții, cu sau fără servicii auxiliare, pentru clienți de retail sau clienți profesionali în sensul anexei nr. 2 secțiunea B, pe teritoriul României, înființează o sucursală.

(2) Sucursala prevăzută la alin. (1) trebuie să obțină în prealabil o autorizație din partea A.S.F., în baza unei cereri transmise în acest sens de societatea din țara terță".

* **Regulamentul A.S.F. nr. 5/2019 privind reglementarea unor dispoziții referitoare la prestarea serviciilor și activităților de investiții conform Legii nr. 126/2018 privind piețele de instrumente financiare**, cu modificările și completările ulterioare

“Art. 13 (1) S.S.I.F. supune autorizării A.S.F., anterior înregistrării la oficiul registrului comerțului, următoarele modificări în modul de organizare și funcționare:

a)majorarea/reducerea capitalului social;

b)extinderea/restrângerea obiectului de activitate;

c)numirea membrilor organelor de conducere a S.S.I.F., conform reglementărilor specifice;

d)schimbarea sediului social;

e)înființarea/desființarea de sedii secundare;

f)schimbarea denumirii.

(2) În cazul autorizării modificărilor prevăzute la alin. (1) lit. a), b) şi d)-f), conform prevederilor prezentului regulament, A.S.F. emite un act individual de completare şi/sau modificare a autorizaţiei de funcţionare a S.S.I.F.

(3)Membrii organelor de conducere a S.S.I.F. își exercită mandatul în legătură cu activitatea specifică S.S.I.F. de la data autorizării acestora de către A.S.F.

(4) După obținerea actului individual prevăzut la alin. (2), în termen de maximum 5 zile de la data înregistrării la oficiul registrului comerțului a modificărilor în modul de organizare și funcționare al S.S.I.F., dar nu mai târziu de 90 de zile de la data actului individual emis de către A.S.F., S.S.I.F. are obligația de a transmite A.S.F. copia certificatului de înregistrare mențiuni, respectiv copia noului certificat de înregistrare, în situația în care modificarea produsă impune eliberarea unui nou certificat.

(5)Majorarea capitalului social al unei S.S.I.F. nu poate fi efectuată prin aport în natură.

(51)Reducerea capitalului social al unei S.S.I.F. se supune aprobării A.S.F. ulterior îndeplinirii obligațiilor prevăzute la art. 208 din Legea nr. [31/1990](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp1707358%5C00078665.htm)

(6)În aplicarea prevederilor art. 27 din Legea nr. 126/2018, S.S.I.F. are obligația de a informa A.S.F. după cum urmează:

a)în cazul numirii membrilor organelor de conducere a S.S.I.F., anterior solicitării de autorizare a modificării sau, cel târziu, la momentul solicitării autorizării prevăzute la alin. (1) lit. c);

b) în cazul încetării mandatului din orice cauze, cu excepția ajungerii la termen, în termen de cel mult 5 zile lucrătoare de la producerea evenimentului, transmițând documente justificative din care să rezulte motivele încetării mandatului.”.

• **Legea nr. 88/2021 privind Fondul de compensare a investitorilor, cu modificările și completările ulterioare:**

"Art. 1 - (1) Fondul de compensare a investitorilor, denumit în continuare Fond, se constituie ca persoană juridică de drept public. Organizarea și funcționarea Fondului se stabilesc prin statut propriu aprobat de către Consiliul Autorității de Supraveghere Financiară, denumită în continuare *A.S.F.*, la propunerea Consiliului de administrație al Fondului."

• **Legea nr. 126/2018 privind piețele de instrumente financiare, cu modificările și completările ulterioare**:

„Art. 176 - (1) Depozitarul central de instrumente financiare, altele decât cele derivate, este constituit sub forma unei persoane juridice ca societate pe acțiuni, emitentă de acțiuni nominative, în conformitate cu prevederile Legii nr. [31/1990](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp134826%5C00078665.htm), republicată, cu modificările și completările ulterioare, autorizată și supravegheată de A.S.F., care administrează un sistem de decontare a instrumentelor financiare, altele decât cele derivate, menționat la pct. 3 din secțiunea A din anexa la Regulamentul (UE) nr. [909/2014](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp134826%5C12040085.htm) și care furnizează cel puțin un alt serviciu de bază prevăzut în aceeași secțiune din anexa respectivă.

(2) Orice persoană juridică din România care se încadrează în definiţia depozitarului central trebuie să obţină autorizarea A.S.F. înainte de a-şi începe activitatea.

(3) Depozitarul central îşi desfăşoară activitatea în conformitate cu prevederile prezentei legi, ale reglementărilor emise de A.S.F., ale Regulamentului (UE) nr. 909/2014, precum şi ale actelor delegate şi ale actelor de punere în aplicare, după caz, adoptate de Comisia Europeană prin care sunt reglementate aspecte care fac obiectul regulamentului european menţionat mai sus.

• **Legea nr. 243/2019 privind reglementarea fondurilor de investiții alternative și pentru modificarea și completarea unor acte normative, cu modificările și completările ulterioare**:

„Art. 80 - (3) Prin derogare de la prevederile art. 134 din Legea nr. [31/1990](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp1183194%5C00078665.htm), republicată, cu modificările și completările ulterioare, modificarea actelor constitutive ale S.I.F. în vederea modificării obiectului de activitate în conformitate cu prevederile Legii nr. [74/2015](file:///C%3A%5CUsers%5Cuser%5Csintact%204.0%5Ccache%5CLegislatie%5Ctemp1183194%5C00169993.htm), cu modificările și completările ulterioare, se realizează fără oferirea dreptului acționarilor de retragere din societate și sunt înregistrate la oficiul registrului comerțului din județul în care este înregistrat sediul social, în baza hotărârii consiliului de administrație sau a A.F.I.A., după caz, ulterior obținerii autorizației prealabile emise de A.S.F."

• ORDONANȚĂ DE URGENȚĂ nr. 32/2012 privind organismele de plasament colectiv în valori mobiliare și societățile de administrare a investițiilor, precum și pentru modificarea și completarea Legii nr. 297/2004 privind piața de capital**, cu modificările și completările ulterioare**

"Art. 4 - (1) Societatea de administrare a investițiilor, denumită în continuare S.A.I., persoană juridică română, este constituită sub forma unei societăți pe acțiuni, emitentă de acțiuni nominative, conform Legii nr. [31/1990](file:///C%3A%5CUsers%5Cmaria.stan%5Csintact%204.0%5Ccache%5CLegislatie%5Ctemp592446%5C00078665.htm) privind societățile comerciale, republicată, cu modificările și completările ulterioare, denumită în continuare Legea nr. [31/1990](file:///C%3A%5CUsers%5Cmaria.stan%5Csintact%204.0%5Ccache%5CLegislatie%5Ctemp592446%5C00078665.htm), și funcționează numai în baza autorizației C.N.V.M. ".

**„**Art. 5

(1)S.A.I. va avea ca obiect de activitate administrarea O.P.C.V.M. stabilite în România sau în alt stat membru.

[..]

(4) S.A.I. poate fi autorizată să desfășoare activitățile prevăzute la alin. (3) numai în situația în care este autorizată în prealabil să desfășoare activitățile menționate la alin. (1) și poate fi autorizată să desfășoare activitățile prevăzute la alin. (3) lit. b) numai în situația în care desfășoară activitățile prevăzute la alin. (3) lit. a).”

IV. PERSOANELE JURIDICE ŞI FIZICE CARE DESFAŞOARĂ ACTIVITĂȚI DE PRODUCERE, IMPORT, EXPORT Şl COMERCIALIZARE A ARMELOR DE FOC Şl MUNIȚIILOR

• Legea nr. 295/2004 privind regimul armelor, componentelor esenţiale şi al muniţiilor, republicată**, cu modificările și completările ulterioare**:

"**Art. 110:** **Procedura acordării avizelor și autorizațiilor pentru armurieri**

Procedura acordării avizelor și autorizațiilor prevăzute în prezenta secțiune se stabilește prin normele metodologice de aplicare a prezentei legi."

• Normele metodologice de aplicare a Legii nr. 295/2004 privind regimul armelor și al munițiilor, aprobate prin H.G. nr. 11/2018:

"Art. 141 (1) Persoanele juridice și persoanele fizice autorizate care doresc să includă în obiectul de activitate oricare dintre operațiunile cu arme, piese și componente esențiale ale acestora, precum și muniții, prevăzute la art. 105 din Lege, trebuie să solicite în prealabil, cu ocazia constituirii sau, după caz, a modificării ori extinderii obiectului de activitate, avizul organului de poliție competent, sau al Inspectoratul General al Poliției Române.”

V. SOCIETĂȚILE DE PENSII

• Legea nr. 204/2006 privind pensiile facultative**, cu modificările și completările ulterioare**:

 *Potrivit art. 3 din Legea nr. 204/2006, pot administra fonduri de pensii facultative societățile de pensii, societățile de administrare a investițiilor și societățile de asigurare, autorizate de Comisie în acest scop. Societățile de administrare a investițiilor și societățile de asigurare sunt înființate și autorizate potrivit legislației ce reglementează domeniul lor de activitate.*

„Art. 2 - (1) - În înțelesul prezentei legi, termenii și expresiile de mai jos au următoarele semnificații:

[...]

12. Comisia de Supraveghere a Sistemului de Pensii Private, denumită în continuare Comisia, reprezintă autoritatea administrativă autonomă, cu personalitate juridică, aflată sub controlul Parlamentului României, potrivit prevederilor Ordonanței de urgență a Guvernului nr. 50/2005 privind înființarea, organizarea și funcționarea Comisiei de Supraveghere a Sistemului de Pensii Private, aprobată cu modificări prin Legea nr. 313/2005;

„ Art. 4 - (1) Societățile de pensii necesită autorizare de către Comisie pentru constituire și administrare."

„ Art. 12 - (1) Modificarea conținutului documentelor care au stat la baza autorizației de administrare trebuie aprobată în prealabil de Comisie, cu excepția cazului în care modificarea este în afara controlului administratorului.

\*) - denumirile "Comisia de Supraveghere a Sistemului de Pensii Private", respectiv "Comisia" se înlocuiesc cu denumirile "Autoritatea de Supraveghere Financiară", respectiv "A.S.F.""

• Norma A.S.F. nr. 23/2016 privind autorizarea de constituire a societății de pensii și autorizarea de administrare a fondurilor de pensii facultative**, cu modificările și completările ulterioare**

„Art. 1 - Prezenta normă reglementează procedura, condițiile de autorizare și documentele care trebuie depuse la Autoritatea de Supraveghere Financiară, denumită în continuare A.S.F., în procesul de autorizare a constituirii societății de pensii și de autorizare ca administrator de fonduri de pensii facultative, în cazul societăților de pensii, societăților de administrare a investițiilor și societăților de asigurare."

• **Norma A.S.F. nr. 11/2020 privind capitalul social al administratorului de fonduri de pensii ocupaționale, cu modificările și completările ulterioare**

”Art. 3 - Societatea de pensii constituită în baza Legii, la momentul depunerii cererii de autorizare de constituire, trebuie să aibă un capital social minim, în conformitate cu prevederile art. 16 alin. (1) din Lege”. (Legea nr. 1/2020 - respectiv 1,5 milioane euro echivalentul în lei, calculat la cursul de schimb al Băncii Naționale a României la data constituirii).”

• **Norma A.S.F. nr. 13/2020 privind autorizarea administratorilor de fonduri de pensii ocupaționale, cu modificările și completările ulterioare**

”Art. 1 alin.(1) - Prezenta normă reglementează procedura, condițiile de autorizare și documentele care trebuie depuse la Autoritatea de Supraveghere Financiară, denumită în continuare A.S.F., în procesul de autorizare a constituirii societății de pensii și de autorizare ca administrator a entităților prevăzute la art. 4 alin. (1) din Legea nr. 1/2020 privind pensiile ocupaționale (...).”

**VI. SOCIETĂȚILE DE EXPERTIZĂ CONTABILĂ ŞI DE CONTABILITATE**

**Ordonanța Guvernului nr. 65/1994 privind organizarea activității de expertiză contabilă și a contabililor autorizați**, **republicată, cu modificările și completările ulterioare**:

„Art. 9 - (1) Societățile comerciale de expertiză contabilă trebuie să îndeplinească următoarele condiții:

a) să aibă ca obiect de activitate principal exercitarea profesiei de expert contabil, iar activitățile secundare să fie conforme prevederilor prezentei ordonanțe și reglementărilor Corpului Experților Contabili și Contabililor Autorizați din România;

b) majoritatea acțiunilor sau a părților sociale să fie deținută de experți contabili;

c) structura de administrare a societății, conform Legii societăților nr. [31/1990](file:///C%3A%5CDocuments%20and%20Settings%5Cuser%5Csintact%204.0%5Ccache%5CLegislatie%5Ctemp329096%5C00078665.htm), republicată, cu modificările și completările ulterioare, să fie aleasă în majoritate dintre acționarii sau asociații experți contabili;

d) acțiunile să fie nominative și orice nou asociat sau acționar să fie admis de adunarea generală;

e) modul de distribuire a beneficiilor și de suportare a pierderilor să se facă potrivit ponderilor acțiunilor sau ale părților sociale deținute de acționari sau asociați.

 (2) În vederea înregistrării societății la oficiul registrului comerțului, structura de administrare a societății solicită avizul de principiu al Corpului Experților Contabili și Contabililor Autorizați din România.

 (3) Prevederile alin. (2) se aplică și pentru orice modificare a condițiilor de la alin. (1).

 (4) Avizul de principiu prevăzut la alin. (2) și (3) atestă faptul că asociații/administratorii și personalul de conducere îndeplinesc condițiile prevăzute de lege și conferă dreptul acestora de a constitui societatea, de a efectua modificări în actul constitutiv și de a înregistra aceste operațiuni la oficiul registrului comerțului.”